लुटेरों की सागर में तलाश घर में ताला लगाकर भागे
ग्राहक बनकर एक व्यापारी के साथ लूटपाट करने के मामले में आरोपियों की तलाश को लेकर पुलिस ने सागर जिले के गढ़ा कोटा के छुल्ला क्षेत्र में दबिश दी, लेकिन आरोपी अपने ठिकाने से भाग चुके हैं। उन्हें कई जगह तलाश, लेकिन नहीं मिले। उधर सागर पुलिस भी इनकी तलाश में जुटी है।
सिटी कोतवाली थाना क्षेत्र के छोटी मस्जिद गली निवासी प्रशांत सोनी के साथ 3 दिन पहले वारदात हुई थी। फरियादी ने इस मामले में लगन पटेल नामक व्यक्ति के बारे में पुलिस को बताया था। आरोपी ने 16 सोने की चूड़ी और 80 हजार रुपए छीन लिए थे। इसके बाद वह भाग निकले थे।
पुलिस के मुताबिक आरोपी व्यापारी को कार में बिठाकर बीनागंज तरफ ले गए थे। इसके बाद पाटई के पास छोड़कर भाग निकले थे। सभी आरोपी सागर जिले के रहने वाले हैं। उनके नाम, पते और अन्य जानकारी पुलिस ने जुटा ली है। अब इनकी गिरफ्तारी शेष है। टीआई विवेक अष्ठाना ने बताया कि पुलिस सागर जिले में तलाशने गई थी। आरोपी भाग निकले। हालांकि सागर जिले की पुलिस भी निगरानी रख रही है। जल्द ही सभी आरोपी पकड़े जाएंगे।
hin_Deva hin_Deva hin_Deva hin_Deva